Johanne Andersdatter Asdal
Store norske leksikon,Historie,Norsk og nordisk historie,Norges historie,Norges historie fra 1300 til 1660
Johanne Andersdatter Asdal var en dansk adelsdame. Hun var datter av Anders Nielsen til Asdal, og var gift første gang med ridder Bonde Due til Torp (død 1420), annen gang med lensmann på Ålborghus, riksråd Niels Eriksen Banner til Vinstrup (død ca. 1447).
Etter sin siste ektemanns død satt hun som borgfrue på farsslektens gård Asdal sørøst for Hirtshals, og nøt i kraft av sin rikdom og sterke personlighet usedvanlig anseelse. I 1462 omtales hun som intet mindre enn høvedsmann i Vendsyssel og rangerte foran biskopen av Børglum.Gjennom sine 18 barn ble hun stammor til en tallrik etterslekt i alle tre skandinaviske land. En rekke nålevende norske slekter hevder gjennom henne å kunne føre sine aner tilbake til Olav den hellige, men det er omstridt om hun virkelig var en etterkommer av helgenkongen. Les mer i Store norske leksikon Danmarks historie Due – slekt etter Anders Nielsen